da da la da da en sv da da da da da da da tr sv tr da de en da sv da da da da da da sv da da da da da da da da da da nb da da da da da da da da da da da da da da da da da da da da da da da da da da da da da da da da da da da da tr da da da da da en da en ru da da da en da da da da en en en en en en en en da da da da da da da da da da ro da da da da da da da da da da sv da da da da da da da da da da da da da da da da cs da da da da en en da da en da de de da da da en da en en da en en da da da da da ceb zh en de zh en da da da en da da en en da da da da da da da da da en da da da oc da da fi en zh ja zh da da da da da da
Skønhedspleje og anti-age, der betaler sig i længden
Oversigt over vitaminer, mineraler, omega-3, omega-6 og Q10
Vægttab der virker og holder i længden
Anti-aging med vitaminer og mineraler
Motion - vejen til bedre velvære
Skønhedspleje og anti-age, der betaler sig i længden
Vi kender alle til værdien af sund kost, motion, skønhedssøvn og mådeholden soldyrkelse. Men livet er ikke altid lige nemt, og selvom vi følger de officielle råd, kan det være vanskeligt at få de optimale mængder af næringsstoffer. Ikke desto mindre er det let at kompenseres med relevante tilskud, og indsatsen kan godt sammenlignes med at give planterne noget gødning, så de ser godt ud, blomstrer og trives bedre i længere tid.
Men hvad er aldringsprocesser egentlig for noget, og hvorfor kan de ikke bare standses med botox og plastikkirurgi?
I følge den amerikanske biokemiker Bruce Ames skyldes aldring en proces, hvor der i vid udstrækning er mangel på vitaminer og mineraler. En væsentlig årsag er, at optagelsen og udnyttelsen bliver dårligere med alderen. Som følge heraf bliver mange enzymprocesser træge, og cellerne bliver mere skrøbelige og sårbare. Forskellige stressfaktorer kan også dræne kroppen for næringsstoffer og fremskynde aldringsprocesserne.
I forbindelse med naturlig anti-age og skønhedspleje er det særlig vigtigt at være velforsynet med Q10, C- og D-vitamin, selen, zink og omega-3, hvor der også foreligger en del dokumentation.
I modsætning til plastikkirurgi, der kan være forbundet med infektioner, ardannelse, nerveskader, allergiske reaktioner og et uheldigt resultat, er de naturlige løsninger uden bivirkninger. Og på sigt bidrager de både til den indre og ydre vedligeholdelse.
Man regner med, at der hos mennesker sker et fald i den fysiske kapacitet på en halv til en procent årligt efter 30-årsalderen. Man taler om tre typer aldringsforandringer:
Indre forfald: Optræder hos alle, der lever tilstrækkelig længe. Her betyder generne meget.
Ydre faktorer: Skader og fysiske belastninger som topidræt, overdreven sport, solforbrændinger, overvægt, rygning, alkoholmisbrug, forgiftninger, usund kost, søvnmangel og andre stressfaktorer. Her er vores livsstil altafgørende.
Biologiske forandringer: En kombination af indre og ydre påvirkninger. Generelt gør aldring kroppen mere sårbar over for sygdomme.
De frie radikaler truer os udefra og indefra
Vores celler har ikke alene brug for energi. De skal også beskyttes mod nogle aggressive iltforbindelser, frie radikaler, som vi alle kender til, når de får jern til at ruste.
De frie radikaler kan som farlige terrorister skade vores celler via kædereaktioner og medføre en lang række sygdomme og tidligt forfald.
Få mange antioxidanter, der beskytter mod frie radikaler
De eneste midler, som beskytter mod de frie radikaler er forskellige antioxidanter, hvor kosten bidrager med vitaminerne A, C og E samt selen, zink og en række plantestoffer. Krydderurter, frugt, bær, tomat, andre grønsager, kakaobønnen og grøn te er generelt gode kilder til forskellige antioxidanter. Men vi skal først og fremmest være dækket ind med de livsvigtige vitaminer og mineraler. Det samme gælder co-enzymet Q10, som både er en enestående antioxidant og indgår i cellernes energiomsætning.
Den primære kilde til Q10 er vores egen produktion. Men den falder gradvist fra 20-årsalderen, og mange mærker det især efter 40-50-års alderen. Men det er heldigvis muligt at booste cellerne med Q10 tilskud, og det kan man gøre resten af livet uden problemer. På den måde kan man udskyde og mindske det aldersbetingede energitab, som får kroppen til at forfalde. Og sådan er en sund levevis og tilskud med Q10 noget af det nærmeste, vi kan komme ungdommens kilde. Da vi har svært ved at optage Q10 molekylerne i tilskud, er det vigtigt at vælge produkter af en høj kvalitet, og hvor der foreligger dokumentation herfor.
Ved mangel på Q10 er tilskud den mest naturlige løsning. Også på sigt. For i modsætning til søde sager og diverse stimulanser er Q10 en integreret del af kroppens egen biokemi, der hverken belaster blodsukkeret eller centralnervesystemet.
Rigtig anti-age og halveret risiko for dødsfald
Ifølge en banebrydende svensk undersøgelse kaldet KiSel10 kan tilskud med 200 mikrogram Q10 og 200 mikrogram selen halvere ældres dødelighed og forbedre deres livskvalitet. Undersøgelsen blev publiceret i International Journal of Cardiology 2012, og en nyere opfølgning af studiet viser, at disse tilskud fortsætter med at have en positiv effekt på livskvalitet og levetid.
Selvom KiSel10 undersøgelsen omhandlede ældre mennesker, tyder meget på, at der kan være fordele i at begynde tidligere i livet med disse tilskud for at udsætte tidens ydre og indre aldringstegn.
Forskning på raske med nye perspektiver
KiSel10 studiet, hvor man gav tilskud med Q10 og selen, er ret enestående, fordi man forskede i, hvad der holder raske mennesker raske.
C-vitaminet – til allround skønhedspleje og vedligeholdelse
Vi behøver C-vitamin til dannelse af collagen, som er afgørende for hudens teint, elasticitet, fugtighed og dannelse af nye celler. C-vitaminet har mange andre funktioner i kroppen og er samtidig en antioxidant, der beskytter mod frie radikaler.
Frugt og grønt er gode kilder, men for at få den samme mængde C-vitamin, som findes i en syreneutral tablet med 750 mg, skal man spise cirka 53 æbler.
Hold dig bedre og lev længere med tilpas sol og rigelig D-vitamin
Som bekendt får ekstreme soldyrkere flere rynker og øget risiko for hudkræft. Men vi skal endelig have sol, bare uden at overdrive.
Danske forskere fra Herlev Hospital og Københavns Universitet har for eksempel lavet en undersøgelse med 96.000 deltagere, som afslørede en sammenhæng mellem lavt D-vitaminindhold i blodet, aldringsprocesser og tidlig død.
Da solen står for lavt i hele vinterhalvåret til at vi selv kan danne D-vitamin, anbefales derfor stærke tilskud i denne periode.
Selen gør underværker for hud, hår og negle
Sporstoffet selen indgår i over 30 selenafhængige proteiner, som hjælper med at styrke strukturen i hud, hår, negle og muskler. Selen er desuden en kraftig antioxidant, der beskytter vores celler mod frie radikaler. Et godt kredsløb er alfa og omega for en smuk hud, da det tilfører næringsstoffer og bortleder affaldsstoffer.
Stofskiftet kræver selen og mangler forringer spejlbilledet og livskvaliteten
Slap, tør hud, hårtab, flossede negle, overvægt og dobbelthage er almindelige symptomer ved lavt stofskifte, som er meget udbredt. Især blandt kvinder. Mangel på selen er en mulig og overset årsag. Under alle omstændigheder bør lægen tjekke stofskiftet, hvis der er mistanke om forstyrrelser.
Vidste du at slap og tør hud, hårtab, flossede negle, overvægt og dobbelthage kan være tegn på lavt stofskifte?
Selenkilder og kompensation for lav selenindtagelse
Selen findes især i fisk og skaldyr samt indmad, kød, æg, paranødder og solsikkefrø.
Jorden i Europa er fattig på selen, og en stor del af den danske befolkning indtager mindre selen end referenceindtaget, RI, som er sat til 55 mikrogram. I mange andre lande som USA og Japan ligger det naturlige selenindtag gennem kosten tæt på 200 mikrogram. Tilskud baseret på selengær, der indeholder mange selenforbindelser, giver den største lighed med selenvariationen i selenrig kost.
Hvorfor har mange amerikanere et flot hår?
Det skyldes måske, at de amerikanske afgrøder som korn indeholder meget mere selen, og at deres gennemsnitlige daglige indtag ofte ligger flere hundrede procent over vores.
Zink og A-vitamin til hud, hår, negle, eksem og sårheling
Zink indgår i omkring 200 enzymprocesser og er vigtig for hud, hår og negle. Ved de fleste hudlidelser og dårlig sårheling er zinkmangel en væsentlig årsag. Zink er en forudsætning for, at vi kan udnytte A-vitamin, som også har betydning for hudens beskaffenhed og mange andre funktioner.
Med hensyn til zink bidrager den danske gennemsnitskost kun med halvdelen af daglig referenceindtag, som er 10 mg. Sukker, p-piller og uorganiske jerntilskud kan forringe optagelsen af zink. Tilskud skal endelig være i en organisk form, der giver en god optagelse.
Rygere bør være særlig opmærksomme på selen og andre antioxidanter
Tobaksrøg leverer kaskader af frie radikaler, som kan skade hudens celler og belaste kredsløbet. Der er altså flere grunde til, at rygerhud ofte er rynket og gusten. Derfor bør rygere være særlig opmærksomme på at få ekstra antioxidanter som A- og C-vitamin, zink og ikke mindst selen, der også har en særlig evne til at neutralisere kræftfremkaldende tungmetaller som cadmium.
Tomme kalorier stjæler næringsstoffer fra hud, hår, negle og knogler
Sukker, hvidt mel, junkfood og alkohol består af tomme kalorier, og når de omsættes til energi, må cellerne benytte de tilstedeværende vitaminer og mineraler til diverse enzymprocesser. Det kan blandt andet gå ud over hud, hår, negle og knogler og på sigt bidrage til kroppens ydre og indre forfald med fare for, at vi ældes og synker sammen i utide.
Det kan under alle omstændigheder svare sig at undgå eller begrænse de tomme kalorier og så vidt muligt kompensere for manglen på vitaminer og mineraler.
Anti-age tablet til hud, hår og negle
På markedet findes der deciderede anti-age tilskud med C- og E-vitamin, selengær, organisk bundet zink samt biotin (B8 vitamin) og ekstrakter af dybhavsfisk, agerpadderokke, fransk strandfyr (pycnogenol), tomat og blåbær, som alt i alt indeholder særdeles kraftige antioxidanter og aktive ingredienser, der støtter og nærer huden, håret og neglene.
Husk endelig at drikke nok vand, da væskebalancen er afgørende for en flot teint.
B-vitaminerne arbejder sammen som et biologisk team, og de har særlig stor betydning for energiniveauet, nervesystemet, hormonsystemet, blodceller samt hud og hår. Stress, junkfood, stimulanser, p-piller og vanddrivende medicin kan dræne kroppen for B-vitaminer.
Fedtsyrer til din hud og din hjerne
Huden og hjernen har brug for sunde fedtstoffer, så glem alt om fedtforskrækkelse, hvis du vil holde dig godt fysisk og mentalt. De essentielle fedtsyrer hedder omega-6 og omega-3. De indgår i opbygningen af alle celleoverflader og holder blandt andet hud og andre væv bløde og smidige. Omega-6 findes primært i planteolier, nødder, kerner og frø. Omega-3 findes primært i fed fisk. Fedtsyrerne har forskellige funktioner, og det er vigtigt, at de er uspolerede og i balance. Mange har især brug for mere omega-3 gennem fed fisk eller tilskud.
Ydre og indre vedligeholdelse hænger nøje sammen
Japanere har den højeste forventede levealder på 82,12 år og visse steder bliver de ofte over hundrede år. De fleste japanere har en meget flot teint og ser 10-15 år yngre ud end deres reelle alder. Det antages, at deres større indtag af fisk og skaldyr, som bidrager med selen, zink og omega-3 spiller en vigtig rolle. Til sammenligning er den forventede levealder i Danmark på 80,5. Så der er god plads til forbedringer.
Pernille Lund: Sund og smuk – hele livet. Ny Videnskab 2016
Afzal Shoaib et al. Genetically low vitamin D concentration and increased mortality: mendelian randomization analysis in three large cohorts. British Medical Journal. 2014
hvis du vil søge mere info om vitaminer og mineraler
I bogen Sund & Smuk hele livet, kvindens håndbog til naturlige løsninger med vitaminer, mineraler og fedtsyrer kan du læse meget mere om emnet og hvordan du kan forebygge alle de øvrige problemer kvinder slås med gennem livet, hormonelle ubalancer, pubertet, pms, blodsukker m.m.
Læs mere og bestil bogen her
TIP! Se også de relaterede artikler
Hvorfor fører overvægt til diabetes?
Nu føler jeg mig aldrig mere træt efter en lang arbejdsdag
Zink forhindrer vækst at kræftceller
Selen og Q10 gavner hjertesvigt-patienter
Opråb til alle kvinder! Pas godt på kredsløbet og undgå tidlig død
Paradentose øger risiko for hjerteinfarkt
Tilskud med Q10 og selen halverer risikoen for hjerte-kar-dødelighed i adskillige år
Mit hårtab stoppede, og mine negle er stærkere
Selen til stofskiftet og skjoldbruskkirtel
Glem ikke dine vitaminer og mineraler i ferien
Kan stofskiftet forbedres med selen?
Højere indtag af A-vitamin reducerer risikoen for hudkræft
Selv små zinkmangler skader fordøjelsen og helbredet
Q10 gør huden glat og forebygger rynker
Hudpleje og flot teint kræver stærke antioxidanter og fedtsyrer hele livet
Hårpragt, hårtab og særlige næringsstoffers funktion for håret
Zinkmangel er et globalt sundhedsproblem
Selentilskud beskytter mod udbredt tarmkræft og rutineundersøgelser er ikke nok
Læs om immunforsvaret og hvordan immunforsvaret kan rustes med de vitaminer og mineraler, som det er svært at få nok af gennem den sunde kost
» Mangel på selen i jorden hænger sammen med livsfarlige reaktioner på COVID-19
» Nyhed: Intravenøs behandling med zink til COVID-19 patienter
» Kan tilskud med D-vitamin beskytte mod COVID-19 og andre infektioner?
» Krigen mod COVID-19 kræver fire vigtige næringsstoffer, som mange mangler
» Coronainfektion og nyt håb: C-vitamin til forebyggelse og intravenøs behandling ved livstruende komplikationer
» Mangel på selen øger risikoen for virusinfektioner og at de bliver farligere!
» Mangel på D-vitamin øger risikoen for virusinfektioner og tilstødende komplikationer
» Husk at få nok selen til immunforsvaret - hele livetHusk at få nok selen til immunforsvaret - hele livet
» Styrk immunforsvaret med C-vitamin
» D-vitamin forebygger influenza og luftvejsinfektioner
» Selen kan forebygge infektioner og kræft
- men forskere advarer om faldende indtag
» Zink modvirker infektioner, eksem og herpes
- og mangler er udbredt
frie radikaler og antioxidanter
oxidativ stress og inflammation
Sakset fra magasinet Helse
healthandscience.eu sætter fokus på den udbredte mangel på D-vitamin, som både kræver mere fokus i forebyggelse og behandling.
Klik her, og se alle artikler om D-vitamin
Kært barn har mange navne
Q10 optræder under så mange forskellige navne, at man nemt løber sur i det. Her er en oversigt over de to Q10-formers mange synonymer:
◊ Oxideret Q10  ◊ Normalt Q10 ◊ CoQ10 ◊ Q ◊ Ubikinon ◊ Ubiquinon ◊ Ubidecarenon
◊ Reduceret Q10 ◊ Aktivt Q10 ◊ CoQH ◊ Ubikinol ◊ Ubiquinol ◊ QH ◊ QH2 ◊ QX
Er der i grunden nogen forskel? Er ubiqinol bedre end ubiqinon?
Ubiquinon eller Ubiquinol spiller det i grunden nogen rolle?
Klik her og se...
et kort uddrag fra programmet Sundhedsmagasinet på DR1 om danskernes mangel på D-vitamin, og myndighedernes manglende vilje til at gøre noget ved problemet.
Tjek før du køber et Q10 produkt:
Optagelighed og dokumentation er nøglen
Undersøgelser har vist, at den bedste optagelighed opnås, når det aktive stof er opløst i en form for olie og indkapslet i bløde, lystætte (lys kan ødelægge Q10) gelatinekapsler. Mange præparater opfylder umiddelbart dette krav, uden at de nødvendigvis har samme høje optagelighed. Den eneste måde du kan sikre dig at produktet er virksomt med høj optagelighed og er et sikkert produkt er at kontakte producenten og bede om at få tilsendt dokumentation for:
- at produktets Q10-indhold ikke er i krystalform
Q10-råvaren består af krystaller som ikke optages nemt i kroppen. Derfor er det vigtigt at deres Q10 er omdannet til en homogen og letoptagelig form, der sikrer en høj optagelighed af Q10 i kroppen. Dvs Q10 er blandet med olie og de har teknikken og patenterede metode til at frigøre Q10-molekylerne fra krystal-formen.
- at deres Q10 er natur-identisk
Det vil sige, at Q10-molekylerne i produktet er helt identiske med den Q10 som kroppen selv fremstiller i en beskeden mængde. Kroppen skelner derfor ikke mellem produktets Q10 og kroppens egen produktion af Q10.
Ligeledes kan du undersøge om produktet også sælges som lægemiddel, da der stilles strenge krav til kvalitet og kontrol samt krav om de nødvendige optagelighedsstudier for at opnå lægemiddel-godkendelse.
Det er også af betydning om produktet er anvendt i forskning, da det kræver fremstilling under farmaceutisk kontrol efter lægemiddelforskrifter.
Vælg dit kosttilskud med omhu
Spørg efter produkter der er dansk produceret og som via forskning kan bevise optagelighed og dermed virkning, så er du sikker på
◊ at de aktive stoffer er tilstede i de rette mængder
◊ at de optages i kroppen
◊ at de virker efter hensigten
◊ at de er sikre at indtage
International Coenzyme Q10 Association
Toolmaster.dk - Hjemmesider, webshops & søgemaskineoptimering